સગીર ગૂમ થવાના કિસ્સામાં બી-ડિવીઝનના પી.આઇ. આર. એસ. ઠાકરની રાહબરીમાં પીએસઆઇ એમ. એમ. ઝાલા અને રાઇટર કેતનભાઇએ તાકીદે અપહરણનો ગુનો દાખલ કરી તપાસ શરૂ કરી હતી. દરમિયાન પ્રણવ રાજસ્થાનના અલવર ખાતે રહેતાં માસી-માસાને ફોન કરી તેની પાસે પહોંચી ગયાની જાણ થતાં રાજકોટથી તેના નાના અને મામા તેને લેવા માટે રવાના થયા છે. પ્રણવે પોતે ટ્રેનમાંહોવાનું અને જયપુર પહોંચ્યાનું માસીને સાથે મુસાફરી કરતાં એક વ્યકિતના ફોનમાંથી ફોન કરીને કહેતાં માસી-માસાએ એ મુસાફરને પ્રણવ અલવર પહોંચે ત્યાં સુધી તેનું ધ્યાન રાખવા જણાવ્યું હતું અને બાદમાં સ્ટેશને પહોંચી પ્રણવ અલવર પહોંચતા જ તેને પોતાના ઘરે લઇ જઇ રાજકોટ જાણ કરી હતી.